《短歌寄鼓山长老》
唐代·齐己

雪峰雪峰高且雄，峨峨堆积青冥中。六月赤日烧不熔，

飞禽瞥冥人难通。常闻中有白象王，五百象子皆威光。

行围坐绕同一色，森森影动旃檀香。于中一子最雄猛，

称尊独踞鼓山顶。百千眷属阴□影，身照曜，吞秋景。

我闻岷国民归依，前王后王皆师资。宁同梁武遇达磨，

过后弹指空伤悲。

作者简介：齐己（863年—937年）出家前俗名胡德生，晚年自号衡岳沙门，湖南长沙宁乡县祖塔乡人，唐朝晚期著名诗僧。